REPUBLIKA SRBIJA

NARODNA SKUPŠTINA
Odbor za pravosuđe, državnu upravu

i lokalnu samoupravu

07 Broj: 02-476/19

25. mart 2019. godine

B e o g r a d

PREDSEDNIKU

NARODNE SKUPŠTINE

 Odbor za pravosuđe, državnu upravu i lokalnu samoupravu, na 54. sednici održanoj 25. marta 2019. godine, razmotrio je Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti, sa Obrascima kompetencija.

 Odbor je konstatovao da je Poverenik za zaštitu ravnopravnosti, u skladu sa članom 32. stav 2. Zakona o zabrani diskriminacije, doneo Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti, broj:110-00-2/1/2019-04 od 15. marta 2019. godine sa Obrascima kompetencija i Obrazloženjem, koji je podneo Narodnoj skupštini na saglasnost (primljeno pod brojem 02-476/19 od 15. marta 2019. godine).

 Odbor je utvrdio Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti.

 Za predstavnika Odbora na sednici Narodne skupštine određen je Petar Petrović, predsednik Odbora.

 PREDSEDNIK

 Petar Petrović

 P R E D L O G

 Na osnovu člana 32. stav 2. Zakona o zabrani diskriminacije („Službeni glasnik RS“, broj 22/09) i člana 8. stav 1. Zakona o Narodnoj skupštini („Službeni glasnik RS“, broj 9/10),

 Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2019. godine, donela je

O D L U K U

o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti

 1. Daje se saglasnost na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti koje je doneo Poverenik za zaštitu ravnopravnosti, broj: 110-00-2/1/2019-04, od 15. marta 2019. godine.

 2. Ova odluka objavljuje se u „Službenom glasniku Republike Srbije“.

RS broj \_\_\_\_\_\_

U Beogradu, \_\_\_\_\_\_ 2019. godine

NARODNA SKUPŠTINA REPUBLIKE SRBIJE

 PREDSEDNIK

 Maja Gojković

**O b r a z l o ž e nj e**

 Zakonom o zabrani diskriminacije, u članu 32. stav 2. ("Sl. glasnik RS", br. 22/09) utvrđeno je da Poverenik za zaštitu ravnopravnosti donosi akt kojim uređuje organizaciju i rad stručne službe koja mu pomaže u vršenju njegovih nadležnosti. Istom odredbom utvrđeno je da na taj akt saglasnost daje Narodna skupština.

 Poverenik za zaštitu ravnopravnosti doneo je, 15. marta 2019. godine, Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti, broj: 110-00-2/1/2019-04, sa Obrascima kompetencija i Obrazloženjem i uputio ga Narodnoj skupštini radi davanja saglasnosti.

 Odbor za pravosuđe, državnu upravu i lokalnu samoupravu, na 54. sednici održanoj 25. marta 2019. godine, razmotrio je navedeni Pravilnik sa prilozima i konstatovao da je Poverenik za zaštitu ravnopravnosti doneo Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti u skladu sa članom 32. stav 2. Zakona o zabrani diskriminacije, članom 46. Zakona o državnim službenicima („Službeni glasnik RS“, br. 79/05, 81/05-ispravka, 83/05-ispravka, 64/07, 67/07-ispravka, 116/08, 104/09, 99/14, 94/17 i 95/18) i članom 3. stav 1. i čl. 5-10. Odluke o obrazovanju i radu stručne službe Poverenika za zaštitu ravnopravnosti („Službeni glasnik RS“, br. 8/11 i 32/13), nakon čega je Odbor utvrdio i podneo Narodnoj skupštini Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Poverenika za zaštitu ravnopravnosti broj: 110-00-2/1/2019-04, od 15. marta 2019. godine.